
DISSERTATIO  IAAlTCi  UISAI-IS 


0  K 


MEDICATIS  ARTIFICIALIBUS 


AUCTORE 

GEORGIO  VERZAR, 

MEDICINAE  POCTORE. 


VIEMNAE,  8S44. 

TYPIS  CONGREGATIONIS  MECH1TARISTICAE. 


Bedenke  lininer ,  wer  du  bist,  und  was  du  sollst.  Du  bfst  von 
Gott  gesetzt  zum  Priester  der  heiligen  Flamine  des  Lebens  und  zum 
Verwalter  und  Ausspender  seiner  hochsten  Gaben,  Gesundheit  und  Le- 
ben,  und  der  geheimen  Krafte,  die  Er  in  die  Natur  gelegt  hat  zum 
Wolile  der  Menscliheit. 

Ein  hohes  heiliges  Gescliiift!  Verwalte  es  rein  nicht  zu  deinem 
Vortlieil,  nocli  zu  deinem  Kuhme,  sondern  zur  Ehre  Gottes  und  zum  Heil 
deiues  Nachsten.  Dereinst  wirst  du  Rechenschaft  davon  gebeu  miissen. 


Hufeland. 


mAmmwnm  wmmN® 


ALEXANDRO  RAPHAEL 

EQUITI  ANGLICO 

NEO  ERECTI  IN  MAGNO  TRANSILVANIAE  PRINCIPATU  LI¬ 
BERA  REGIAQUE  CIVITATE  ELISABETHOPOLI  GYMNASII 
SIC  DICTI  RAPHAELINI  UT  ET  SCHOLAE  IBIDEM  PUELLA¬ 
RIS  FUNDATORI  MUNIFICENTISSIMO,  ECCLESIARUM  IN 
PRAEFATA  NEC  NON  ALIA  AEQUE  LIBERA  REGIAQUE  CI¬ 
VITATE  SZAMOSUJVAR  KOMAAO  CATHOLICARUM  CURA¬ 
TORI  HONORARIO  AC  DENIQUE  TALI  LIBERAE  REGIAE¬ 
QUE  CIVITATIS  ELISABETHOPOLIS  ET  SZAMOSUJVAR 
SENATORI  MERITISSIMO  ETG 


VIRO 


MAttVAVIMITATE , 

BENEVOLENTIA  ATQUE  HUMANITATE 

NEC  NON 

LIBER  ALITATE  INSIGNI 

EXIGUOS  HOS 

LABORIS  FRUCTUS 

IN 

SIGJYMJM  GIIA  TITUM1VI8 

NULLO  UNQUAM  TEMPORE  EXHALATURAE 

SACROS  ESSE  VULT 


devinctissimus 

Auctor. 


Magnifice  Vir/ 


Conaminibus  meis  dextro  cum  successu  co¬ 
ronatis  et  de  Benignitate  Tua  et  singulari 
erga  me  indulgentia  persuasus,  ausus  sum 
nomine  Tuo  celebrare  primitias  litterarum 
mearum,  simul  cupidine  tractus  summam 
meam  in  Te  Magnifice  Vir  venerationem, 
quam  longo  a  tempore  colui  palam  fatendi. 

Digneris  sueta  Tua  clementia  et  favore 
accipere  Magnifice  Vir!  has  pagellas  tan- 


I***» 


quam  signum  reverentiae  ac  observantiae 
maximae,  quas  sentire  magis  quam  eloqui 
possum. 

Hoc  deinde  erit  pulcherrima  studio¬ 
rum  meorum  corona,  si  gratum  agnosces 
animum 


devinctissimi 

Auctoris. 


JPvoeean  imn 


Pauca  sunt,  quae  fronti  hujus  tractatus  a 
ligenda  puto.  Inauguralis  est,  prima  viri  in 
vitam  practicam  intrantis  conamina  conti¬ 
net.  Experientia  propria  non  gaudens  au¬ 
ctoritatem  regnantem  pedisequi  coactus , 
non  alia  nisi  quae  nota,  ut  imitator  et  de¬ 
scriptor  hanc  dissertationem  de  Balneis  Me¬ 
dicatis  Artificialibus  publicae  peritorum  dis¬ 
quisitioni  submitto. 

Quare  benevole  Leclor!  si  hasce  cona¬ 
tuum  meorum  primitias  Te  placidis  arri- 


pere  ulnis  animadvertero,  ex  animo  gau 
debo;  Censoris  autem  austerioris  vices  a 
genti  illud  Horatii  liberaliter  offeram: 

♦  *  ♦  ♦  Siquid  novisti  rectius  istis 
Candidus  imperti,  si  non,  his  utere  mecum! 


Auctor. 


Generalia  tle  Balneis  Medicatis» 


Definitio. 

Sub  balneo  medicato  intelligimus,  medicaminis  in  aqua 
soluti  ea  ratione  per  cutim  adplicationem,  ut  vel  totum 
aegri  corpus  vel  pars  tantum  quaedam  fluido  per  aliquot 
temporis  spatium  exponatur.  Hinc  balneum  vel  universale 
vel  topicum  audit;  pro  diversitate  autem  partis  fluido  ex¬ 
positae  diversa  acquirunt  iterum  nomina,  uti  Semicupii, 
si  inferior  media  corporis  pars  balneo  immergitur,  vel 
prout  autem  tantum  pedes,  aut  manus  tali  medicaminum 
adplicationi  exponimus,  balneum  modo  pediluvii,  manicu- 
pii  nomine  comprehendimus,  quibus  posterioribus  tamen 
oimnissis,  hic  potius  balnea  medicata  universalia  tractan¬ 
da  restant. 


Divisio. 

Secundum  diversum  temperaturae  gradum  balnea  di¬ 
scedunt  in  tepida,  quae  a  temperatura  organismi  normali 
non  multum  nec  in  plus  nec  in  minus  differunt,  ita  ut  a 
26° —  32°  Reaumur  variant;  et  in  frigida,  quae  multo 
inferiorem  animali  calore  gradum  tenent,  ita  ut  sub  ap- 

plicatione  detractio  naturalis  caloris  ab  aegro  sentiatur, 
balnea  ergo  a  14°  —  20°  Reaumur. 

Dividuntur  vero  balnea  praeterea  quoad  principalem 
et  ultimum  in  organismum  effectum  in  classes  duas : 

I.  Balnea  vitam  vegetativam  adeuntia,  huc  pertinent: 

a)  Vegetationem  deprimentia  (Solventia). 

b)  Vegetationem  promoventia  (Pmborantia  —  Nu¬ 
trientia}. 

II.  Balnea  vitam  sensitivam  praecipue  adeuntia,  huc 
pertinent : 

c)  Vitam  nerveam  excitantia  (Stimulantia  —  Aro¬ 
matica). 

d)  Vitam  nerveam  sedantia  (Narcotica). 

Actio  Balneorum. 

Balnea  in  genere  cutim  purgando  transpirationem 
per  pororum  reclusionem  adaugent,  processus  morbosos 
ibi  vigentes  immutare,  atque  ideo  immediatim  in  atrio  suo 
applicationis  qualitativas  a  norma  aberrationes  corrigere 
valent.  Nec  praetervidenda  actio  balneorum  in  cutem, 
quae  aequilibrium  Iinponderabilium  —  caloris  et  electri- 
citatis  —  in-  et  extra  organismum  restituitur,  quum  qua 
optimi  illorum  conductores  (uti  omnia  fluida)  sub  inaequali 
Imponderabilium  distributione,  etsi  non  visibiles,  certe 
tamen  efficaces  mutationes  in  organismo,  imo  secundum 
(eges  phjsicas  producant  necesse  sit.  Ex  eo  actionem  bal¬ 
neorum  in  plurimis  morbis  sine  materia,  qui  haud  raro  ab 
ejusmodi  caloris  et  electricitatis  intemperantia  dependent, 
explicare  valemus. 

Haec  hucusque  exposita  balneorum  actio  primaria 
consideranda,  quam  secundaria  insequitur.  Particulae  sci¬ 
licet  medicatae  per  systema  lymphaticum  corii  resorbtae 
conflictum  vivum,  tam  cum  parietibus  coercentibus,  quam 
cum  lympha  ipsa  ineunt;  moderando  ambarum  qualitates 
pro  parte  suum  characterem  per  assimilationem  ammit- 
tunt ,  pro  parte  vero  non  ex  integro  subactae  usque  ad 
systema  sanguiferum  vectae  stimulo  suo  peregrino  hic  si¬ 
milem,  uti  in  systemate  lymphatico,  effectum  exerunt , 
crasin  sanguinis ,  actionemque  parietum  vasorum  in  illum 
modificant;  - —  magna  ergo  eorum  actio  in  haematopoesin 
et  circulationem.  —  Ex  mutatione  plasticitatis  sanguinis 
et  ex  actione  in  ultimos  vasorum  fines  magna  quoque  vis 
balneorum  in  se-  et  excretiones  declaratur,  quos  a  statu 
normali  decedentes  antagonistico  simul  modo  per  cutis 
functionem  inversam  corrigere  possunt*  Per  sanguinem  in 
suis  particulis  constituentibus  mutatum  suos  effectus  us¬ 
que  ad  nutritionem  organorum  extendunt.  In  systema  quo¬ 
que  nervorum  periphericum,  gangliare  agunt,  et  propter 
oppositionem  systema  inferius  inter  et  superius  simul  ce 
rebrum  et  medulla  spinalis  influxus  eorum  patiuntur. 

Si  mutationes  sanguinis  et  systematis  nervosi,  quae 
balneis  ponuntur,  non  praetervidemus,  sponte  elucebit, 
balnea  non  sine  gravi  momento  systema  irritabile  trans 
gredi. 

Differentia  inter  actionem  medicaminis  per  balneum 

et  ejus  per  os  adhibiti. 

1.  Balneum  cutim,  ejusdemque  vasa  capillaria  et  ul¬ 
timos  nervorum  ramos  primarie  afficit,  ideo  praecipue 

functiones  cutaneas  adgreditur;  medicamen  ore  susceptum 
tantum  processus  internos  vitales  invertendo  vim  suam 
in  cutiin  exerit. 

2.  Balnea  in  systema  lymphaticum  periphericum  or¬ 
ganismi  celeriter  agunt,  atque  mox  ibi  mutationes  indu¬ 
cunt,,  quas  remedia  interne  assumta  post  longius  tantum 
tempus  secundarie  efficere  possunt. 

3.  Balnea  fere  ex  integro  immutata  primae  digestio¬ 
nis  organa  relinquunt;  dum  e  contra  remedia  forinsecus 
suscepta  per  illam  sibi  viam  agendi  recludunt. 

4.  Inversa  est  ratio  inter  actionem  primariam  et  se¬ 
cundariam  balnei  et  interne  assumti  medicamenti,  ita  ut 
actio  primaria  balnei  qua  secundaria  tantum  alterius  pro¬ 
dit,  et  vice  versa. 

5.  Ope  balnei  majorem  medicaminis  heroici  dosim  or¬ 
ganismo  ingerere  possumus,  quin  tam  solicite  effectum 
in  digestionem  nocentem  timeamus,  quam  sub  interna  re¬ 
mediorum  applicatione. 

6.  Dosis  medicamenti  in  balneis  manet  plus  incerta, 
et  nullum  possidemus  criterium  saturationis,  quia  resor- 
btio  particularem  agentium  a  plurimis  non  designandis  cir¬ 
cumstantiis  dependet. 

Ex  supra  dictis  patent 

Indicationes 

quibus  balnea  sufficiunt 

1.  In  omni  casu,  ubi  immediatim  in  systema  cuta¬ 
neum  agere  cupimus,  ut  excedens  cutis  secretio  modere¬ 
tur,  aut  parca  vel  plane  suppressa  incitetur  vel  revocetur, 
aut  ut  peculiaris  cutis  aberrationes  qualitativae  ad  nor- 

inam  reducantur;  nec  sine  bono  effectu  adhibentur  balnea, 
si  morbus  ab  organo  nobili  ad  cutim  est  derivandus. 

2 .  In  morbis  praecipue  systematis  lymphatici  ipsius, 
et  producti  contenti,  qualitative  aberrantis  lymphae  aut 
nimis  tenuis  aut  tenacis,  in  concrementis  illius,  in  laxitate, 
atonia,  spastica  contractione,  nec  non  induratione  parietum 
vasorum  lymphaticorum, 

3.  In  casu,  ubi  digestio  vel  morbo  quodam  vel  per 
longiorem  medicaminum  usum  ita  languet,  ut  non  tantum 
a  remedio  interne  assumto  nil  sperandum,  sed  etiam  sa¬ 
burra  medicamentosa  sit  timenda;  aut  ubi  actio  medica¬ 
minis  corrodens  membranarum  tubi  alimentaris  inflamma¬ 
tionem  vel  erosionem  subsequentem  facile  ponit,  et  nos 
tamen  ab  usu  medicaminis  abstinere  nolumus. 

4.  Contribuunt  suam  partem  ad  remediorum  interne 
assumtorum  actionem  adjuvandam. 

5.  Si  aeger  medicamentum  quidem  interne  assume¬ 
re  potest,  sed  non  vult,  uti  saepissime  apud  infantes  ob- 
servandnm,  ad  usum  illorum  recurrimus. 

6.  Adhibenda  sunt  in  omni  casu,  ubi  interna  medica¬ 
minum  assumtio  est  impossibilis  uti,  ore  per  trismum  fir¬ 
miter  clauso,  in  convulsionibus ,  tetano,  epilepsia,  eclam¬ 
psia,  conscientia  abolita,  apoplexia,  asphyxia,  syncope , 
tumoribus  faucium  et  colli,  ulceribus  et  scyrrho  pharyn¬ 
gis  ,  abscessu  etc, 

Contraindicationem  balneorum  in  omni  inflammatione 
propter  possibilem  refrigerationem  et  in  summo  debilita¬ 
tis  gradu  invenies. 

Ile  balneis  speciatim. 

I.  Balnea  solventia, 

Prouti  magis  in  systema  lymphaticum  vel  in  systema 
haematopoeticum  suam  exerunt  vim  vel  solventia  lympha¬ 
tica  vel  haematica  audiunt,  prioribus  balnea  sulfurea  et 
Kalina,  posterioribus  balnea  mercurialia  adnumeranda  ve¬ 
niunt. 


A.  Balnea  sulfurea. 

Vi  sua  solvente  simul  ac  stimulante  majorem  cau- 
sant  adlluxum  humorum  versus  cutim,  se-  et  excretionem 
cutaneam  adaugent,  vasis  lymphaticis  recepta  stagnantem 
ibi  lympham  tenacem  solvunt,  actionem  vasorum  in  pro¬ 
ductum  lluidisatum  liberiorem  faciunt;  ad  systema  sangui- 
ferum  perventa  ibi  quoque  ulteriorem  sanguinis  evolutio¬ 
nem  impediendo  cruoris  et  materiae  fibrinae  quantitatem 
minuunt,  atque  peculiarem  serius  cachexiam  mercuriali 
similem  inducunt.  Elementis  ergo  nutritionis  universalis 
suppressis  tota  materiei  organicae  regeneratio  plus  lan¬ 
guebit,  et  debilitans  effectus  in  totam  vegetationem  et 
ex  productione  retenta  in  totam  irritabilitatem  extenditur. 
Praecipue  quoque  in  systema  venae  portarum  agunt  sta- 
gnationes  solvendo  ac  influxum  parietum  in  contentum  li¬ 
berando.  Ultimo  denique  nervis  amica  ob  Kali,  quod  con¬ 
tinent,  sensibilitatem  systematis  gangliaris  in  nervis  peri¬ 
phericis  extollunt,  sed  incitatam  serius  quoque  deprimunt. 
Vis  ergo  ultima  balneorum  sulfureorum  omni  ratione  de¬ 
bilitans. 

Conveniunt  ipsis  constitutio  aegri  laxa,  lymphatica, 
torpida  ;  prout  iterum  affectiones  inflammatoriae,  congestio¬ 
nes  versus  organa  nobiliora  parenchymatosa,  haemophthisis, 
peculiaris  cutis  sensilitas,scyrrhositates  usum  illorum  vetant. 

Morbi,  in  quibus  praecipue  adbibentur,  sunt  Caco- 
dermata,  inter  quae  Scabies  primum  invenit  locum;  ma¬ 
gnis  quoque  extolluntur  laudibus  vires  eorum  in  herpete, 
lichene,  tinea,  illa,  quae  stagnationibus  in  systemate  lym¬ 
phatico  suam  debent  originem*  In  scrophula  torpida,  in 
glandulis  lymphaticis  ac  meseraicis  obstructis,  in  atrophia 
meseraica,  in  obstructionibus  hepatis  et  lienis,  in  tuber¬ 
culosi,  si  indicia  inflammationis  absint,  bono  cum  eventu 
praescribuntur.  In  membranas  serosas  et  mucosas  agendo 
commendantur  in  posthumis  inflammationum,  quae  exsu¬ 
dato  plastico  terminantur,  uti  in  angina  membranacea , 
bronchitide,  pleuritide,  peritonaeitide  saepissime  contingit. 
Solvendo  et  secretionem  serosam  promovendo  in  Rheu¬ 
matismo  inveterato,  arthralgia  chronica,  in  ischialgia  re¬ 
medium  nec  ullum  aliud  superius  praebent.  Propter  influ¬ 
xum  in  systema  venae  portarum  optime  conveniunt  in  tu¬ 
moribus  haemorrhoidalibus ,  excepto  illorum  statu  inflam¬ 
matorio.  In  intoxicatione  cum  hydrargyro,  subsequenle  ca¬ 
chexia  mercuriali,  phtyalismo,  in  doloribus  osteocopis, 
qui  praecipue  toxicalionem  plumbeam  insequuntur,  et  si¬ 
milibus  sequelis  chronicis,  uti  tremoribus,  paralysi  elc. 
utilitas  illorum  experientia  comprobatur. 

Pro  balneis  sulfureis  aut  sulfuretum  lixiviae  aut  cal¬ 
cis  adhibetur;  dosis  eorum  pro  adulto  ad  unum  balneum 
est  uncia  una  —  unc.  duas;  pro  infante  anni  unius  drachmae 
duae  sufficiunt. 

Praescribitur  sequenti  sub  formula:  Rp.  Sulfuret.  li¬ 
xivae  uuc.  unam  —  duas,  detur  ad  vitrum  bene  clausum, 
exhibeantur  tales  doses  Nr.  VI.  Sig.  Domi  quotidie  dosis 
una  effundatur  in  balneum  800  librarum,  temperaturae 
28  —  30°  Reaumur,  et  illico  agitetur  cum  spatula  lignea 
per  aliquot  minuta. 

Nonnunquam  requiritur,  ut  ad  evolvendum  gas  hy- 
drothionicum ,  dum  aeger  in  balneo  versatur,  quaedam 
aceti  vini  cochlearia  admisceantur.  Maneat  vero  aeger  in 
tali  balneo  a  quadrante  horae  ad  horam  usque. 

Dosis  et  forma  sulfureti  calcis  eodem  pro  balneo, 
aut  praescribitur  liquor  hydrosulfureticus  pro  balneo,  et 
quidem  pro  adulto  librae  12  uno  balneo  admiscentur. 

Aeger  e  balneo  egressus ,  modice  siccatus  lectum 
petat,  ut  larga  sequens  transpiratio  cutanea  sanationem 
promoveat. 


B.  Balnea  k  ali  na. 

Actio  eorum  in  cutem  est  solvens;  transmutationem 
materiae  organicae  accelerant;  productum  in  vasis  lympha¬ 
ticis  abnormiter  adcumulatum  et  induratum  emolescunt, 
parietes  vasorum  rigidiores  functioni  suae  plus  idoneas 
reddunt,  atque  statum  normalem  reducunt.  In  systema 
quoque  membranarum  formantium  solvendo  agunt,  re- 
sorbtionem  promovent,  uti  se -et  excretiones,  inter  quas 
praecipue  sibi  se -et  excretionem  cutaneam  atque  urina¬ 
rum  seligunt.  Haematopoesin  opprimunt ,  plasticitatem  et 
regenerationem  nobiliorum  partium  sanguinis  impediendo, 
et  hac  ex  parte  omnes  reliquas  functiones  a  sanguine 
dependentes  mutatas  reddunt;  processus  nutritionis  lan- 

guet,  vis  irritabilis  fibrarum  muscularium  imminuitur, 
atque  laxitas  et  emollities  universalis  inducitur.  Nervis 
vero  amica  periphericos  fines  systematis  gangliaris  pe¬ 
culiari  stimulo  blando  adgrediuntur,  et  per  antogonismum 
sensibili tatem  systematis  medullaris  et  cerebralis  inver¬ 
tunt,  spasmos  et  contractiones  solvunt. 

Propter  vim  vehementer  solventem  ipsis  omne  or¬ 
ganicum  stagnans,  induratum,  rigidum  et  constitutio  lym¬ 
phatica  non  tantum  torpida  sed  etiam  erethistica  conve¬ 
nit  ob  indifferentiam  illorum  in  systema  vasorum  et  blan¬ 
dum  pro  nervis  stimulum;  major  autem  gradus  colliqua- 
tionis  vetat  illorum  usum. 

Adhibentur  in  posthumis  inflammationum,  Pleurae, 
Peritonaei,  Bronchiorum  insecutis,  optime  autem  condu¬ 
cunt  in  viscerum  abdominalium  indurationibus  et  obstru¬ 
ctionibus  hepatis,  lienis,  glandularum  meseraicarum,  in 
scyrrho  ventriculi,  ictero,  scrofulis,  atque  impetiginibus 
illas  concomitantibus,  uti  achore,  tinea  etc.,  in  ulceribus 
impuris  cutaneis,  scabie,  in  calculis  felleis  et  urinalibus, 
degenerationibus  membranae  mucosae  genitalium  atque 
stricturis.  Nodi  arthritici  et  contracturae  dolorificae , 
quae  chemica  sua  compositione  maximam  similitudinem 
cum  calculis  urinalibus  agnoscunt,  saepe  in  balneis  kali- 
nis  suam  inveniunt  medelam. 

Pruritum  cutis  in  individuis  arthriticis  liis  balneis 
cedentem  multi  observarunt ,  ob  egregiam  actionem  in 
systema  nervosum  usus  illorum  laude  summa  dignus  com¬ 
mendandus  in  spasticis  affectionibus  tum  tonicis'.  tum  clo¬ 
nicis,  uti:  in  tetano  universali  et  partiali,  eclampsio,  bal- 
lismo  etc,  Kalina  balnea  adbibentur  etiam  localia.  Pedi- 

iuvia  praecipue  in  congestionibus  versus  encephalon  ad 
humorum  derivationem,  in  vertigine,  cordiopalmo,  in 
chlorosi  et  in  transpiratione  extremitatum  inferiorum 
suppressa* 

Pro  balneis  kalinis  vel  kali  purum  vel  carbonicuin 
vel  sapo  seligitur,  dosis  kali  puri  est  unc.  una  —  unc.  duas 
pro  balneo  universali,  kali  carbonici  unc*  quatuor  —  unc. 
sex ,  saponis  unc*  tres  —  unc*  sex. 

Praescribuntur  sequenti  modo :  Rp.  Kali  puri  unc. 
unam  solve  in  Aquae  dest*  unc*  tribus ,  det.  ad  vitrum 
bene  clausum.  Sig\  Immediatim  ante  usum  effundatur  in 
balneum  28°  Reaum.  et  bene  commisceatur. 

Saponis  domestici  rasi  unciae  tres  domi  in  mensura 
media  aquae  solvantur  ebullitione,  et,  solutio  balneo  28° 
R.  admisceatur.  Reliqua  pars  fluidi  in  balneis  kalinis  sem- 
per  sit  aqua  pluviatilis. 

Aeger  maneat  per  quadrantem  horae  usque  ad  ho¬ 
ram  in  balneo ;  quotidie  unum  balneum,  imo  nonnunquam 
praecipue  saponacea  mane  et  vespere  adhibenda. 

C.  Balneum  haematicum  mer curiale. 

Mercurius  sublimatus  corrosivus  uti  priora  cha¬ 
racterem  qualitativum  cutis  aberrantem  ad  normam  re¬ 
ducere  valet,  et  in  omne  systema  dermaticum,  imo 
membranas  mucosas,  serosas  et  fibrosas  agit.  In  syste¬ 
ma  lymphaticum  receptus  vim  maxime  solventem,  tam 
in  contentum,  quam  in  vasa  continentia  exercet,  et 
peculiarem  metamorphosin  lymphae  inducit.  Systemati 
haematopoetico  traditus,  plasticitatis  et  coagulabilita- 
lis  sanguinis  inimicus  ejus  evolutionem  impedit,  et 

imperfectam  tantum  lymphae  elaborationem  permittit ; 
eruor  et  materia  fibrina  deficit.  Per  assimilationem  non 
devictus  totam  materiae  organicae  restaurationem,  nutri- 
tionem  et  omnes  se -et  excretiones  ita  dominatur,  ut  in 
omnibus  cohaesio  imminuta  et  plasticitas  minor  in  con¬ 
spectum  veniat.  Inter  se  -  et  excretiones  praecipue  illam 
urinarum  intendit,  diutius  adhibitus  quoque  secretionem 
salivae.  Balnea  talia,  per  aliquot  tempus  in  usum  tracta, 
causant  febrim  mercurialem ,  qua  indicium  vitae  contra 
potentem  impressionem  inimicam  renitentis,  serius  totam 
cachexiam  mercurialem,  nam  partes  organicae  nimiopere 
resulvuntur,  qua  ratione  partes  resolutae  halitu  foetente, 
gingivis  tumidis  et  dolentibus,  glandulis  salivalibus  irri¬ 
tatis  atque  magnam  salivae  foetidae  quantitatem  fundenti¬ 
bus,  inflammatione  faucium,  deglutitione  dolorifica,  cum 
ulceribus  impuris,  callosis,  cupreo  margine  cinctis,  simili¬ 
bus  syphiliticis,  cum  dentibus  vacillantibus,  lingua  tumida 
sanguinem  plorante ,  tussi  sicca  dolente,  saepe  cruenta; 
oculi  in  orbita  retrahuntur  et  annulo  caeruleo  circumdan¬ 
tur,  adspectus  languet,  color  faciei  squalidus,  labia  pen¬ 
dula  caerulescunt,  debilitas  universalis,  pulsuum  parvo¬ 
rum  numerus  augetur  etc.  Balnea  mercurialia  ab  initio 
systema  sanguiferum  incitare  videntur,  sed  vis  illorum 
summe  debilitans  tantum  absconditur,  et  effectus  delete- 
riores  patebunt,  Mercurius  corrosivus  malefico  quodam 
principio  systema  nervosum  adgreditur,  quum  sub  diutur¬ 
niori  usu  paralysin  partialem,  uti  Amaurosin  aut  extremi¬ 
tatum  ponat ,  quin  mutationes  materiales  animadvertan¬ 
tur.  Convenit  praecipue  constitutioni  forti  sine  magna  sy¬ 
stematis  vasorum  irritatione,  plethora,  orgasmus  et  con- 


gestio  sanguinis  ad  nobiliora  organa,  dispositio  ad  hae- 
mophthisin,  tempus  menstruationis  et  aetas  tenera'plane  illa 
vetant.  Adhibentur  tantum  in  illis  morbis,  in  quibus  pe¬ 
culiaris  character  totius  organisationis  plane  exstingui, 
et  nova  materia  organica  regenerari  oportet,  uti  in  Sy¬ 
philide  secundaria,  inveterata,  pertinaci  eo  magis,  si  ejus 
focus  systema  dermaticum  externum  sistit,  ergo  in  ulce¬ 
ribus  cutis  magnis,  impuris  phagadaenicis,  in  rhagadibus, 
impetiginibus  pertinacissimis  uti :  Ictiosi,  morbo  leproso 
et  in  aliis  anomaliis  inveteratis  cutis ;  aut  si  in  systemate 
osseo  suum  invenit  substratum,  uti  in  carie  ossium  et  fi¬ 
stulis  inde  perstantibus,  doloribus  osteocopis,  atque  ex¬ 
ostosibus, 

Dosis  mercurii  sublimati  corrosivi  pro  uno  balneo 
tepido  28  —  32u  Reaum.  est  drachma  una  —  duas ,  prae¬ 
scribitur  sequenti  sub  formula:  Rp.  Mercurii  sublimati 
corros.  drachmam  solve  in  Aquae  dest.  com.  unciis  decem. 
D.  S.  Commisceatur  balneo. 

Maneat  aeger  ne  ultra  quadrantem  horae  in  balneo, 
et  dein  linteis  tepidis  siccatus  lectum  prius  calefactum 
petat. 

II.  Ralnea  roborantia. 

Ex  roborantium  remediorum  numero  ad  balnea  arti¬ 
ficialia  conficienda  seliguntur  ea,  quae  remedia  adstrin- 
gentia  et  haematica  audiunt ;  hinc  et  balnea  roborantia  sub¬ 
dividuntur  in  1.)  balnea  adstringentia  et  2.)  haematica. 

A.  Balnea  adstring entia. 

Adhibita  cutis  contractionem  augent,  secretionem 
cutaneam  modum  excedentem  imminuunt,  vasorum  capil¬ 
larium  periphericorum  diametrum  coarctando  tonum  ipso¬ 
rum  evehunt.  Particulae  agentes  vasis  lymphaticis  rece¬ 
ptae,  difficilius  tantum  ac  per  longiorem  moram  quodam¬ 
modo  assimilatae,  processum  coagulationis  accelerant, 
evolutionem  albuminis  et  gelatinae  in  lympha,  cruoris  et 
materiae  fibrinae  in  sanguine  impellunt,  robur  parietum 
in  vasis  lymphaticis  et  sanguineis  adaugent,  promotionem 
humorum  rapidiorem,  atque  pulsus  celeriores,  fortiores 
nec  non  duriores  reddunt.  —  Per  mutationem  sanguinis 
mediatim  in  totam  nutritionem  agunt,  fibram  laxam  fir¬ 
mando,  et  omnibus  organis  majorem  contractionis  uti 
cohaesionis  gradum  impertiendo.  Quum  medicamenta  re- 
sorbta  partim  sanguinem  ipsum  modificent,  partim  non  ex 
integro  subacta  praesentia  sint,  omnes  quoque  se  -  et  ex- 
cretiones  (praecipue  cutis)  ita  coercent,  ut  illarum  pro¬ 
ducta  quoad  quantitatem  imminuta,  sed  magis  plastica 
evadant.  Agendo  in  reproductionem  totius  organismi  mus¬ 
culorum  quoque  robur  intendunt,  atque  illorum  actionem 
firmiorem  constantioremque  reddunt;  systema  nervosum 
sine  manifestis  vestigiis  transgrediuntur. 

Conveniunt  talia  balnea  omni  statui  reproductionis 
depressae  cum  laxitate  organisationis  et  debili  actione  in- 
constante  musculorum.  Magnum  vero  respectum  sub  illo¬ 
rum  usu  secretiones  omnes  merentur,  quarum  parcitas 
abnormis  uti  quilibet  status  inflammatorius ,  congestiones 

nobiliora  versus  organa,  indurationes,  hepatisationes  et 

scyrrhosi lates  viscerum  qua  contra  indicantia  sunt  ha¬ 
benda» 

Morbi ,  in  quibus  praecipue  adbibentur  sunt  cache¬ 
xiae,  uti  scrofulae  et  rachitis,  sed  tunc  tantunrsi  ma¬ 
teriae  stagnantes  in  glandulis  ac  vasis  lymphaticis  metho¬ 
do  solvente  fluidiores  reddebantur,  ut  systemati  toti  vaso¬ 
rum  majorem  tonum  impertiamur,  ac  rapidiorem  humo¬ 
rum  propulsionem  nec  non  majorem  sanguinis  in  evolu¬ 
tione  retenti  elaborationem  conemur. 

Plerumque  ergo  talia  balnea  adstringentia  cum  reli¬ 
quis  roborantibus  in  connubio  cum  aromaticis  curam  scro¬ 
fularum  claudunt ,  et  non  raro  mollitiem  ossium  rachiti- 
cain  infantum  medentur.  Indicantur  simul  in  laxitate  or¬ 
ganorum,  uti  textus  cellulosi  post  hydropem;  in  procli¬ 
vitate  organorum  parenchimatosorom ,  in  haemorrhagias, 
ex  majori  debilitatis  ac  laxitatis  gradu,  uti  in  metrorrha- 
giis  atonicis  ex  uteri  debilitate,  et  insequente  proclivitate 
ad  abortum  et  sterilitate,  in  profluiviis  cruentis  ex  vasis 
liaemorrhoidalibus ,  praecipue  si  tam  large  oriuntur,  ut 
vitae  periculum  inferant.  Sudores  profusi,  viscidi,  debili¬ 
tantes  ex  laxitate  cutis  aut  passivis  congestionibus  orti, 
uti  in  reconvalescentia  post  febres  praecipue  nervosas 
observandum,  his  remediis  saepe  sanantur.  Non  praeter- 
videndus  est  illorum  benignus  influxus  in  Atrophia  ner¬ 
vosa  post  profusas  seminis  jacturas  et  sequente  inde  im¬ 
potentia  virili,  inertiaque  musculari  partium  genitalium, 
atque  in  pollutionibus  involuntariis. 

Profluvia  chronica  mucosa,  dissenteria ,  medorrhaea 
chronica  etc.  solvuntur  his  balneis,  quae  laxitatem  mem¬ 
branae  mucosae  tollunt,  in  morbis  organicis,  luxationi- 

!)us  tam  musculorum  quam  articulationum,  herniis,  pro- 
iapsibus  uteri,  vaginae  et  ani  jam  repositis  ad  retinendas 
illas  partes  et  novum  illarum  prolapsum  impediendum  ad¬ 
dendo  tonum  optime  inserviunt. 

Ab  initio  talia  balnea  adhibentur  tepida  temperatu¬ 
rae  28°  R.,  quorum  temperatura  ut  adhuc  fortiorem  exer¬ 
ceant  effectum,  sensim  sensimque  minuenda,  donec  ad 
16°  —  14°  R.  descendat,  sub  qua  halnea  maximam  strin¬ 
gentem  et’ roborantem  actionem  praebent.  Ad  talem  sco¬ 
pum  seliguntur  cortices  quercus,  folia  salviae,  cortices 
salicis  et  chinae. 

Dosi  varia  in  variis  enumeratis  remediis  praescri¬ 
buntur  sequentibus  formulis.  Rp.  Cort.  Quercus  rud.  tus. 
lib .  semis.  Coque  per  horam  cum  Aquae  fontanae  libris 
tribus  Colatura  detur.  S.  Ralneo  admiscenda. 

Rp.  Foliorum  salviae  conscis,  unc.  quat. — sex  in¬ 
funde  per  y4  hor.  v.  c.  cum  aquae  font.  fervid.  libris  tri¬ 
bus,  Colatura  detur,  S.  Uni  balneo  pro  adulto  addenda. 

Rp.  Cort.  Salicis  conscis,  libram  unam —  duas,  coque 
per  y2  hor.  cum  Aquae  font.  lib.  decem.  Colatura  detur. 

Balnea  adstringentia  saepissime  adhibentur  localia 
in  topicis  adfectionibus ,  in  ulceribus  putridis,  sphace- 
lo  ctc.,  in  quibus  uncia  semis  remedii  cujusdam  pro  li¬ 
bra  una  decocti  adhibetur. 

B.  Balnea  haematica. 

1.  Balnea  acidum  continentia. 

Actio  balneorum  haematicorum  in  atrio  suo  applica¬ 
tionis  similis  est  illi  adstringentium;  haec  quoque  secre¬ 
tionem  cutaneam  nimiam  moderant,  plaslicitatem  lymphae 

•adaugent,  tonum  parietum  vasorum  intendunt,  expansioni 
nimiae  atque  nisui  in  dissolutionem,  quo  sanguis  in  sua 
discedere  conatur  elementa ,  renituntur.  Calor  animalis 
per  illa  deprimitur,  pulsus  arteriarum  parvi  sed  duriores 
et  tardiores  redduntur.  Actione  sua  venositatem  sanguinis 
reprimunt  et  modo  tantum  passive  arteriositatem  promo¬ 
vent,  quia  nequaquam  pLasticitatem  et  evolutionem  san¬ 
guinis  ad  nobilissima  sua  elementa  extollunt,  imo  potius 
impediunt,  quum  sanguis,  particulis  constituentibus  non 
ita  evolutis,  jam  coaguletur;  hinc  sub  diuturniori  illorum 
usu  serius  insequitur  languor,  sed  ob  intensam  coagula¬ 
tionem  sanguinis  non  tempus  se  resolvendi  conceditur. 

Idem  phaenomenon  conspicuum  lit  in  omni  nutritio- 
ne,  quae  quidem  sat  celeris  est,  sed  non  ad  summum 
usque  gradum  evolutam  materiam  organicam  regenerat. 
Mutando  vitalitatem  vasorum  capillarium  mutant  simul 
omnes  se -et  excretiones ,  quas  quantitate  imminuunt. 

His  ex  dictis  demonstratur  quoque  illorum  influxus 
in  systema  musculare  seu  irritabile,  cui  robur  et  constan¬ 
tiam  agendi  conciliant,  sed  tantum  illis  in  casibus,  in 
quibus  debilitas  praesens  ex  nulritione  et  maximo  humo¬ 
rum  nisu  in  revolutionem  ortum  suum  duxit ;  e  contra 
vero  tantum  vim  debilitantem  ostendunt,  quum  perfectam 
materierum  evolutionem  ac  nutritionem  impediant,  et  coa¬ 
gulationem  partium  non  satis  evolutarum  in  sanguine  in¬ 
tendant.  Systematis  nervosi  peripherici  erethismum  partim 
per  peculiare  principium  volatile,  partim  per  actionem  in 
systema  sanguineum  componunt. 

Focus  illorum  est  resolutio  materiae  organicae  cum 
nimia  praecipitaque  humorum  excretione ,  organorum  la- 

xitate  nec  non  profluviis  debilitantibus»  — •  Scorbutus  in 
omnibus  suis  formis  optimum  horum  balneorum  effectum 
agnoscit,  profluvia  cruenta  scorbutica  et  osteomalacia 
corriguntur-  Adbibentur  bono  cum  effectu  contra  sudores 
debilitantes,  contra  profluvia  mucosa  pertinacia,  contra 
haemorrhagias  atonicas  cum  laxitate  parenchimatis  et  va¬ 
ricositatibus. 

Pro  talibus  balneis  sumuntur  Acetum,  Chlorina, 
Acidum  nitricum,  sed  etiam  Alumen,  (piae  remedia  bal¬ 
neo  temperaturae  26  —  28°  Reaum.  admiscentur.  Ad  bal¬ 
neum  universale  librae  sex  —  octo  aceti  praescribuntur, 
ad  pediluvium  librae  duae  sufficiunt,  et  pediluvium  tepide 
adbibendum  est. 

De  chlorina  uti  de  acido  nitrico  pro  balneo  unciae 
quatuor  —  sex,  —  pro  pedil u vio  uncia  una  —  duae  prae¬ 
scribuntur,  de  Alumine  autem  pro  balneo  unciae  tres  — 
quatuor. 

2.  Balnea  martialia». 

Ferrum,  si  ad  usum  balneorum  adbibetur,  semper 
in  forma  salium  sit,  necesse  est;  inter  quae  duo  in  usum 
trahuntur;  tartras  ferri  et  lixivae  (globuli  martiales)  et 
sulfas  ferri,  seu  vitriolum  viride,  quorum  prius  vim  mi¬ 
tiorem,  tonico,  solventem,  posterius  tonicam  in  summo 
gradu  simul  adstringentem  exercet,  quamvis  praeparata 
martialia  in  generali  actione  plus  minusve  congruant. 
Ferrum  cuti  sub  forma  balnei  adplicitum,  laxitatem  illius 
tollit,  tonum  restituit  atque  secretiones  cutaneas  modum 
excedentes  coercet  ;  systemate  lymphatico  resorbtum 
simul  vasis  lymphaticis  majus  robur  addit ,  simul  evolu- 

tionem  materiae  contentae  intendit;  formationem  substan¬ 
tiarum  plasticarum  albuminis  et  gelatinae  ibi  promovet, 
nisumque  in' coagulationem  auget.  Ferrum  dein  quidquam 
per  assiinilationein  in  systemate  lymphatico  mutatum  sy¬ 
stemati  sanguineo  advehitur,  in  quo  cruoris  et  materiae 
fibrinae  evolutionem  promovet,  plasticitatem  sanguinis  in¬ 
tendit,  nimiamque  sanguinis  expansionem  moderat.  Sanguis 
tali  modo  vehementiori  stimulo  in  vasa  agit,  conflictus 
vitalis  vasa  inter  et  sanguinem  evadit  fortior,  quod  pul¬ 
sus  fortes,  duriores,  accelerati  probant.  Nutritio  liae- 
matopoesi  perfectiori  reddita,  procedens  firmitate  et  ro¬ 
bore  organorum  partium  externarum  rubore  adaucto,  tur- 
gore  et  calore  vitali  intensiori  sensibus  se  prodit.  To¬ 
num  vasorum  capillarium  et  plasticitatem  sanguinis  augen¬ 
do,  omnes  se -et  excretiones  modificat;  partibus  plasti¬ 
cis  egentes  spissiores,  et  modum  quantitatis  excedentes 
parciores  reddit;  e  contra  fluxus  humorum  naturales,  qui 
vel  ex  atonia,  vel  universali  debilitate  sine  corporis  de¬ 
trimento  non  amplius  persistere  possunt,  et  qui  tamen 
cum  statu  sano  organismi  sunt  inseparabiles,  vi  sua  re¬ 
stituere  valet.  Nutritione  musculorum  intensa  irritabilitas 
robur  lucratur,  et  usum  balneorum  martialium  rite  adbi¬ 
bitorum  actiones  musculorum  fortiores  et  constantiores 
insequuntur.  In  systema  nervosum  balnea  martialia  imine- 
diatim  parum  agere  videntur;  et  tantum  vegetatione  ad¬ 
aucta  nimium  systematis  nervosi  erethismum  componunt. 

Morbi,  in  quibus  balnea  cum  ferro  adhibentur,  sub 
nomine  universali  debilitatis  reproductivae,  erethisticae 
et  torpidae  complectuntur,  praecipue,  si  fons  eorum  sit 
in  plasticitate  laticis  cruenti  depressa,  aut  in  humorum 

nobilium  jactura,  uti  sanguinis,  lactis,  seminis,  aut  in 
evolutione  per  cachexias  retenta.  —  Maximis  extollitur 
laudibus  usus  horum  balneorum  in  scrofulis  et  rachitide 
eum  laxitate  totius  systematis  lymphatici,  in  cachexia  hy¬ 
dropica  ex  atonia  vasorum  capillarium,  in  chlorosi  cum 
profluvio  mucoso  vaginae  et  hydrope  timendo;  in  omni¬ 
bus  morbis  genitalium  ex  atonia,  laxitate,  in  menstruis 
profusis,  dolorificis,  irregularibus,  vel  parcis  aut  plane 
ex  debilitate  uteri  aut  totius  organismi  silentibus,  inse- 
quente  inde  sterilitate,  proclivitate  ad  abortum,  in  dege¬ 
nerationibus  variis  membranae  mucosae  genitalium,  in 
galactorrhaea  cum  insigni  virium  lapsu  optimos  exercent 
effectus.  Talia  balnea  in  jactura  seminis  imprudenti  vel 
per  masturpationem  vel  coitum  frequentiorem,  insequen- 
tibus  pollutionibus  involuntariis,  impotentia  virili 3  inertia 
musculorum  genitalium  aut  paralysi  nonnunquam  etiam 
vesicae  urinalis  (Stranguria,  Ischuria  paralytica)  in  tabe 
dorsali  egregia  praebent  remedia. 

In  profluviis  aliis,  uti  blenorrhoicis  chronicis  par¬ 
tium  genitalium,  haemorrhoidibus  albis,  blenorrhaea  vesi¬ 
cae  ,  in  ephidrosi  ex  debilitate  et  laxitate  cutis  atque 
atonia  vasorum  capillarium  famae  quoque  sunt  digna. 
Commendantur  in  morbis  nervosis,  vertigine-  ex  debilita¬ 
te,  cardialgia  ex  totius  tubi  alimentaris  inertia  et  dige¬ 
stione  labefactata,  in  hypochondria,  hysteria,  melancho¬ 
lia  ,  in  paralysibus’  post  intoxicationem  plumbeam  aut  mer- 
curialem» 

Temperatura  balnei  al>  initio  sit  tepidior  ad  28°  R., 
gradatim  dein  usque  ad  16  —  14°  R.  imminuitur,  ut  bal¬ 
neum  majorem  vim  roborantem  possideat.  —  Quotidie 


unum  adplicetur  balneum,  rarissime  una  die  repetendum; 
aeger  maneat  in  balneo  a  J/4  horae  ad  horam  usque. 

Dosis  pro  balneo  adulti  sulfatis  ferri  et  globulorum 
martialium  uncia  una  usque  uncias  tres  sunt,  pro  infante 
drachmae  duae  - —  quatuor  praescribuntur.  Adbibentur  sae¬ 
pissime  in  connubio  cum  balneis  aromaticis;  sed  nunquam 
miscenda  sunt  cum  adstringentibus,  colorem  tetrum  quem 
praebet,  nemo  enim  aegrorum  amabit,  corpus  atramento 
immergere,  et  non  multum  boni  ab  hoc  connubio  spe¬ 
randum. 

Balneis  roborantibus  quodam  jure  adnumeranda  sunt 
balnea  nutrientia,  quae  non  tam  stricte  ad  balnea  medi¬ 
cata  pertinent,  et  lmc  breviter  tantum  tractantur.  In  sua 
actione  eo  a  praecedentibus  differunt,  quod  magis  quan- 
titative  agentia  processum  vitalem  intendant,  dum  parti¬ 
culae  plasticae  reproductioni  traduntur ,  et  massam  mate¬ 
riae  organicae  augent,  quin  simul  processum  assimilatio- 
nis  languentem  erigere,  debilem  alacriorem  reddere  va¬ 
leant;  hinc  sequitur,  quod  massa  organica  majori  copia 
emergat,  sed  viribus  assimilantibus  prostratis  non  ad  sum¬ 
mum  evolutionis  gradum  elevetur;  albumen  et  gelatina  ibi- 
que  praevalebunt,  sanguinis  perfecta  elaboratio  ad  cruo- 
rern  et  materiam  fibrinam  usque  non  pervenit,  quia  par¬ 
ticulae  ex  balneis  resorbtae  quidem  substratum  evolutio¬ 
nis  offerunt,  sed  omni  stimulo  expertes  conflictum  vasa 
inter  et  contenta  non  audent.  Nutritio  evadit  alacrior,  sed 
minus  perfecta;  organa  mole  augentur,  sed  laxa  sunt  et 
difficilius  potentiis  nocentibus  resistunt;  se-  et  excretio- 
nes  copiosiores  evadunt,  characterem  autem  imperfectae 
evolutionis  ostendunt.  Systema  irritabile  uti  nervosum  in- 


tacta  relinquunt,  si  mutationem  ex  vegetatione  provenien¬ 
tem  excipias.  Conjunguntur  libenter  cum  aromaticis. 

Praecipue  indicantur  in  illis  morbis,  qui  cum  penuria 
materiae  organicae  incedunt,  et  si  assimilatio  pro  parte  sal¬ 
tem  constat;  dein  in  illis  casibus,  in  quibus  interna  assum- 
tio  nutrientium  per  longius  temporis  spatium  non  conce¬ 
ditur,  aut  functio  tubi  alimentaris  debilis  et  labefactata 
nutrimenta  cruda  relinquit.  Primum  locum  occupant  Atro¬ 
phiae  illae,  quae  jactura  buniorum  inquilinorum  ponuntur, 
uti  sanguinis,  spermatis,  lactis  etc.  In  reconvalescentia 
post  graves  exantlatas  febres,  auxilia  magni  momenti  sunt, 
quia  resorbtionis  cutaneae  ope  efficaciores  particulae  ex 
illis  hauriuntur,  et  organismus  non  particulis  crudioribus 
gravatur.  —  Usus  illorum  frequentior  apud  infantes,  atro¬ 
phia  meseraica  aut  alia  laborantes;  vel  in  scrofulis,  si 
processus  assimilationis  jam  perfectior  redditus  est, 
et  nutritio  inops  ibique  adparet.  Topice  adbibentur 
si  pars  quaedam  atrophica  evadit.  Ad  balnea  nutrientia 
numerantur  balnea  lactea,  glutinosa,  furfuracea  et  bal¬ 
nea  sic  dicta  animalia.  Balnea  lactea  rarius  in  usum  tra¬ 
huntur,  et  tantum  in  praxi  infantum  aut  in  topicis  adfe» 
ctionibus  suam  inveniunt  adplicationem,  Balnea  glutinosa 
parantur,  si  unciae  quatuor  glutinis  animalis  in  libris  de¬ 
cem  aquae  communis  frigidae  per  sex  horas  macerantur, 
dein  ebullitione  perfecte  solvuntur,  et  solutio  balneo  tem¬ 
peraturae  26°  —  23°  R.  admiscetur.  Balnea  furfuracea  ac¬ 
cipiuntur,  si  libra  una  furfurum  tritici  per  */*  hor.  s.  q. 
aquae  font.  coquitur,  et  colatura  librarum  decem  reliquo 
lluido  balnei  temperaturae  28°  R.  additur.  Balnea  anima¬ 
lia  (si  pars  aegrotans  visceribus  animalis  vix  necati  ini- 

mergitur,  ut  influxui  benefico  vaporis  et  caloris  animalis 
exponatur)  tantum  localia  uti:  in  debilitate  artuum  post 
luxationes  etc.  adhibentur. 

Tempus  adplicationis  horum  balneorum  sit  extensius 
ad  horam  et  ultra,  ut  vasis  lymphaticis  cutaneis  possibi¬ 
litas  absorbendi  concedatur. 

III.  Balnea  aromatica. 

Principiis  suis  volatilibus  systema  cutaneum  stimu¬ 
lant,  adfluxus  humorum  versus  derrna  adaugent,  transpi- 
rationem  cutaneam  et  vaporosam  et  aeriformem  intendunt, 
spasmos  vasorum  capillarium  solvunt,  blando  et  amico  sti¬ 
mulo  periphericos  nervorum  lines  adgrediuntur ;  caloris 
animalis  evolutionem  extollunt,  ita  ut  partes  externae  ma¬ 
gis  rubescant;  adcumulationes  humorum  internas  discu¬ 
tiunt,  et  tali  modo  organa  nobiliora  interna,  in  sua  fun¬ 
ctione  cohibita  a  suppressione  virium  liberant.  —  Per  sy¬ 
stema  lymphaticum  particulae  agentes  resorbentur,  et  con- 
llictum  vivum  in  vasis  lymphaticis  efferunt,  promotionem 
humorum  accelerant,  quia  factorem  positivum  praevalen¬ 
tem  reddunt;  lympham  in  suis  chemicis  qualitatibus  non 
multum  mutant,  sed  ad  systema  sanguineum  transvectae 
eo  clariorem  vim  stimulantem  extollentemque  ostendunt; 
circulationem  sanguinis  alacriorem  ponunt,,  uti  pulsus  fre- 
quentiores,  pleni  sed  non  duri  demonstrant. 

Licet  particulas  organicas  in  sanguine  non  multipli¬ 
cent,  larnen  non  praetervidendum  symbolum  ad  earum  per¬ 
fectiorem  evolutionem  contribuunt,  quia  aequilibrium  vi¬ 
rium  vitalium  tollendo  processus  omnes  dynamico -vitales 
intendunt.  Systema  irritabile  et  nervosum  peculiari  singu- 

larique  ratione  invertunt;  principio  volatili  positivum  fa¬ 
ctorem  languentem  erigendo  spasmos  solvunt  et  erethis- 
mum  componunt.  Balnea  diutius  aut  incaute  adhibita  con- 
sumtionem  materiae  organicae  rapidiorem  causant,  et  fa¬ 
ctoribus  vitalibus  exhaustis,  debilitatem  difficilius  erigen¬ 
dam  ponunt* 

Conveniunt  ergo  constitutioni  lymphaticae  sine  irri¬ 
tatione  vasorum,  et  magna  morbosa  sensilitate  systema¬ 
tis  nervosi;  languor  in  circulatione  humorum,  praevalens 
in  contractionem  nisus,  sensilitas  debilis  et  in  eos  illo¬ 
rum  inlluxus  beneficos  agnoscunt.  Mobilitas  systematis 
sanguinei  magnam  expostulat  circumspectionem,  quia  con¬ 
gestiones  versus  nobiliora  organa  usum  illorum  remedio¬ 
rum  facile  bis  sub  circumstantiis  insequentes  irreparabi¬ 
les  ponunt  mutationes. 

Focus  illorum  est  debilitas  xatr^o^v  vitae  dynami- 
cae  et  debilitas  reproductiva  illa,  quae  cum  supradicta 
incedit,  aut  in  ea  suam  invenit  causam.  Commendantur 
in  omnibus  spasticis  adfectionibus  cutis  et  organorum  in¬ 
ternorum,  si  febris  aut  proclivitas  ad  congestiones  versus 
encephalon  absunt.  In  debilitate  vegetativa  cum  torpore 
vasorum  et  praevalente  systemate  lymphatico  egregia  prae¬ 
bent  remedia;  stagnantium  humorum  circulationem  pro¬ 
spiciunt  et  evolutionem  lymphae  promovent.  In  scrofulis  et 
in  Rachitide,  si  cum  nutrientibus  junguntur,  vitam  inferio¬ 
rem  tollunt,  assimilationem  perfectiorem  reddunt,  et  to¬ 
tius  organismi  evolutionem  ad  altiorem  gradum  perficiunt. 
Neque  spernenda  sunt  in  atrophiis  praecipue  nervosis,  in 
Paralysibus,  in  debilitate  universali,  et  in  nisu  ad  reso¬ 
lutionem  humorum  ibique  vigente.  Multi  et  jure  laudant 

illorum  vires  in  stagnationibus  lymphaticis,  et  obstructio¬ 
nibus  viscerum  torpidis,  quia  languentem  factorem  positi¬ 
vum  erigendo  solventem  vim  exerunt,  et  materiam  in  evo¬ 
lutione  retentam  perfectiorem  reddunt.  In  Tympanitide  sed 
non  in  meteorismo  intestinali  usus  illorum  concedendus. 

Ad  obtinenda  balnea  sumuntur  partes  plantarum 
aromaticarum  officinales ;  herbae  Origani  vulg. ,  Hysopi, 
Melissae,  Majoranae,  Salviae,  Absynthii,  Marrubii,  Satu¬ 
rejae,  Rutae,  Thymi  vulgaris,  Serpylli,  specierum  Men¬ 
thae,  flores  Lavandulae,  Sambuci,  Chamomillae  etc. ,  et 
quidem  ab  uno  remedio,  vel  partes  plurium  similium  re¬ 
mediorum  combinantur;  paratur  lege  artis  saepissime  domi 
(pro  balneo  adulti  ex  libra  una,  pro  infante  ex  unciis  tri¬ 
bus  remedii)  infusum  s.  q.  aquae  communis,  et  colatura 
additur  balneo;  vel  pro  infusione  sic  dictae  species  aro¬ 
maticae  praescribuntur.  Aeger  per  y4  horae  in  balneo 
temp.  28°  R.  maneat ;  et  balneum  omni  die  semel  appli¬ 
candum.  - —  Combinantur  saepissime  cum  roborantibus, 
nutrientibus  vel  narcoticis. 

IV.  Raln  ea  narcotica. 

Remedia  narcotica  ope  balnei  adplicita  cutis  transpi- 
rationem  intendunt,  spasticas  contractiones  vasorum  ca¬ 
pillarium  solvunt,  erethismum  systematis  nervosi  periphe¬ 
rici  componunt,  systemate  lymphatico  resorbta  lympham 
tenacem  fluidisant,  qualitative  mutant,  et  illius  motum  ac¬ 
celerant,  sed  lente  has  inducunt  mutationes.  Non  solum 
in  systemate  lymphatico,  sed  simul  in  omnibus  systema¬ 
tibus  membranarum  formantium  vis  illorum  solvens  obser¬ 
vanda.  In  systemate  sanguineo  haematopoesin  reprimunt, 

evolutionem  partium  nobiliorum  retardant,  sed  circulatio¬ 
nem  accelerant^  et  caloris  evolutionem  intendunt,  facile 
congestiones  versus  organa  nobiliora  et  accumulationes 
lminorum  in  illis  provocant,  se-  et  excretiones  invertunt, 
biliosam  et  cutaneam  adaugent ,  saiivalem  autem  et  tubi 
alimentaris  imminuunt.  Diutius  adhibita  appetitum  et  dige¬ 
stionem  prosternunt,  peculiarem  discrasiam  humorum,  et 
resolutionem  materiae  organicae  causant.  Systema  irrita¬ 
bile  deprimitur,  ita  ut  languor  motus  muscularis  insequa¬ 
tur,  systema  nervosum  ab  initio  extollunt,  functiones  il¬ 
lius  alacriores  reddunt,  dolores  componunt;  sed  serius 
vitam  nervosam  debilitant,  functiones  mentales  turbant, 
convulsiones,  tremores,  vesaniam,  rabiem,  temulentiam, 
sensuum  obnubilationem ,  apoplexiam ,  coma  et  denique 
paralyses  inducunt. 

Hinc  magna  cum  circumspectione  sunt  adhibenda. 
Conveniunt  constitutioni  lymphaticae  cum  languente  humo¬ 
rum  circulatione,  torpore  systematis  irritabilis,  et  sensi- 
litate  morbosa.  Inflammationes,  febres  sthenicae  et  depa¬ 
scentes,  gastrismus,  maxima  debilitas  nervosa  usum  il¬ 
lorum  vetant. 

Commendantur  in  morbis  systematis  lymphatici;  scro¬ 
fulae  torpidae  et  rachitis  si  cum  arthrocace  aut  spina  ven¬ 
tosa  incedunt,  illis  saepe  sanantur;  in  glandulis  meserai- 
cis  induratis,  tumoribus  frigidis  imo  in  scyrrhositate  uteri 
et  aliorum  organorum  periti  summis  laudibus  illorum  usum 
extollunt,  et  licet  non  semper  sanitas,  tamen  mitigatio 
cruciatuum  tetrorum  et  procrastinatio  exitus  fatalis  eo¬ 
rum  applicatione  obtinetur.  * —  Impetigines  sic  dictae  lym¬ 
phaticae  cum  depressa  cutis  vitalitate  et  torpore  systema- 

tis  lymphatici,  ossium  intumescendae  et  caries,  ulcera 
cacoetica  usum  illorum  postulant.  In  morbis  spasmodicis 
vitalitatem  systematis  nervosi  a  norma  aberrantem  iterum 
corrigunt,  et  egregia  remedia  in  paralysibus  praebent, 
quia  periphericos  nervorum  fines  stimulando  renisum  vi¬ 
talem  in  organis  internis  noviter  suscitant. 

Ad  balnea  narcotica  herba  hyosciami  nigri,  et  conii 
maculati  adhibetur.  Balneo  universali  temperaturae  28°  R. 
unciae  quatuor  aquae  laurocerasi  admiscentur,  et  vis  il¬ 
lius  anlispastica  adaugetur,  si  eidem  vel  unciae  quatuor 
decocti  (ex  unc.  seniis  herbae  parati)  aut  drachma  una  ex¬ 
tracti  hyosciami,  cicutae,  aconiti  adduntur.  Herbae  cicu¬ 
tae  et  hyosciami  junctae  saepissime  adhibentur  et  aa  un¬ 
ciae  duae  —  tres  s.  q.  aquae  comm.  per  y4  horae  co¬ 
quuntur,  colatura  librarum  sex  balneo  admiscetur.  No¬ 
tandum  tamen,  quod  sub  applicatione  balnei  narcotici  ca¬ 
put  a  vaporibus  defendatur,  ideo  linteum  supra  marginem 
alvei  et  circa  collum  aegrotantis  expanditur,  et  lacinea 
aceto  vini  humectata  naribus  approximatur. 

Balneum  applicatur  quotidie  semel  per  */4  horae. 


Theses  defendendae . 


i. 

Balnea  praecipue  in  morbis  cutaneis  saepe  applica¬ 
tioni  internae  remedii  praeferenda* 

II* 

Qui  scribunt  medicinam  popularem,  plus  damni  ad- 
ferunt,  quam  utilitatis. 

III. 

Psyche  nec  aegrotare  potest,  nec  mori* 

IV. 

Non  aetas  facit  medicum. 

V. 

Aqua  frigida  potentissimum  sudoriferum. 

VI. 

Aquae  sulfureae  stimulando  agunt. 

,VH 

Lac  maternum  neonato  est  incomparabile  alimentum. 


VIII. 


Medicum  pauca  loqui,  mulla  sciro,  plurima  meditari 
oportet. 

IX. 

Confidentia  aegri  summum  Therapiae  adminiculum. 


X. 

Phantasia  multorum  morhorum  mater  et  medela. 

XI. 

Percussio  et  Auscultatio  in  praxi  publica  applicabi- 
lis  et  summae  utilitatis. 

XII. 

Cutem  solum  tractans,  male  tractat  morbos  cutaneos. 


. 

